title: Levrotira va Plassans (suterot)
text: Darekeon yotepes va Napoléon III tuke gaderopafa skujera ke Rougon yasa, Plassans widava gan mwedevik re zo stujer. Faujas gertikye tir bonapartevafe kou Besançon do gadikya zo stakser, latrovgatason va niedara num jupatason da widava va mwedevafa neya digin denfitir. Gan Mouret yasa taneon zo jander. Bata yasa tir dem François Mouret tis balem-sandaf ( nazbeikye ke Ursule Macquart ) is savsaf kazik, is Marthe Rougon kurenya is nazbeikeem : Octave is Serge is Désirée. François Mouret tiyir parloesik is kazasik va vor kor Marseille. Bata yasama va kalafa is vumeltafa blira koe Plassans widavama tiskir. Vuida ke gertik tir ringafa : gire levrotira va Plassans. Batcoba droon gu ilvegedura va Mouret yasa fu dilizer. Faujas gertik va swava ke Marthe Rougon taneon koilkar, gukoeson va « abidarsaf » pak ke bata ayikya. Va redura va tcema pomasa va yikya mea folixesa puon tiaver, i va tcema yoltkirafa gu « Grabom ke Ketikya ». Marthe den alkafa is cugafa jabudeva fu pastawer, kali oviskuca, nume va konoleks ke yasafa bunga fugin gepoytesir. François Mouret gu bat abdumimaks mali toza zo divpakuder